[{"text_idx": "#000000", "text": "Nexus 7 veel paremas vormis :: Digitest"}, {"text_idx": "#000001", "text": "Nende jaoks, kes varem Google Nexus tooteseeriaga kokku pole puutunud, natuke taustinfot enne tahvelarvuti u\u0308levaate juurde minekut. Google laseb iga Android operatsioonisu\u0308steemi uue versiooni va\u0308ljakuulutamise ajal va\u0308lja ka uue seadme. Olgu selleks siis nutitelefon vo\u0303i tahvelarvuti. Seda just selle jaoks, et oleks olemas va\u0308hemalt u\u0308ks na\u0308idisseade, mis to\u0308o\u0308taks uusima Android operatsioonisu\u0308steemi versiooniga. Eelmise aasta suvel tutvustatud Nexus 7 oli esimene seade, mis to\u0308o\u0308tas Android 4.1 Jelly Bean operatsioonisu\u0308steemiga. Eelmisel aastal, Android 4.2 avalikustamisega, tutvustati ka Nexus 4 nutitelefoni. Peale seda, selle aasta suvel, jo\u0303udis ja\u0308rg Android 4.3 Jelly Bean juurde ning avalikustati ka Nexus 7 2013 aasta versioon. Just sellest tahvelarvutist me ta\u0308na ka pikemalt ra\u0308a\u0308gime."}, {"text_idx": "#000002", "text": "Paratamatult tahan Nexus 7 2013 tahvelarvutit vo\u0303rrelda esmalt eelmise po\u0303lvkonna mudeliga ning ka teiste samas hinnaklassis olevate seadmetega. Esmalt aga siirdume toote disaini juurde ning vaatame, mis selles uut."}, {"text_idx": "#000003", "text": "Uuel Nexus 7 tahvelarvutil on vo\u0303rreldes eelmise versiooniga teatud mo\u0303ttes pa\u0308ris suured disainierinevused. Sarnane on nendel see, et mo\u0303lemad on eesmisest ku\u0308ljest kaetud a\u0308a\u0308rest a\u0308a\u0308reni Corning Gorilla Glass klaasiga, mis kaitseb tahvelarvutit kriimustuste eest (teatud piirini). Samas on va\u0308hendatud ekraani ku\u0308lgedel oleva raami a\u0308a\u0308rt, kuid suurenenud on see nii u\u0308lemises kui alumises osas, misto\u0303ttu on 2013. aasta versioon oma vanemast vennast natuke ko\u0303rgem, umbes 1,5 cm jagu."}, {"text_idx": "#000004", "text": "Ekraani u\u0308lemisel a\u0308a\u0308rel (selle nurga alt vaadates vasakul pool) on pisike kaamerasilm peamiselt videoko\u0303nede tegemiseks ning ka sensor valguse mo\u0303o\u0303tmiseks."}, {"text_idx": "#000005", "text": "Ekraani serv on kergelt reljeefne ning seadme ku\u0308lje profiil ei ole sirgelt lo\u0303igatud, misto\u0303ttu on tahvelarvutit natuke mugavam ning ka kindlam peos hoida \u2013 ka u\u0308he ka\u0308ega ta\u0308itsa servast haarates."}, {"text_idx": "#000006", "text": "Tagumisel ku\u0308ljel ilutsevad suurelt nii Nexuse kui Asuse logod. Enam pole tagumine ku\u0308lg mummuline, vaid nn soft touch kattega, mis sisuliselt on kergelt kummeeritud plast. See ei ole ka\u0308es nii kindel, kui vanem Nexus, kuid siiski on seda va\u0308ga mo\u0303nus peos hoida ning niisama naljalt a\u0308ra ei tahtnud libiseda."}, {"text_idx": "#000007", "text": "Siit paistavad va\u0308lja ka suurimad visuaalsed uuendused Nexus 7 juures. Esiteks on see tahvelarvuti saanud endale 5 megapikslise kaamerasilma tagumisele ku\u0308ljele ning teiseks \u2013 korralikud stereoko\u0303larid. Ko\u0303larid, mis asuvad erinevates seadme ku\u0308lgedes ning annavad va\u0308lja va\u0308ga korraliku heli."}, {"text_idx": "#000008", "text": "U\u0308lemisel ku\u0308ljel asub ko\u0303larite ko\u0303rval ka 3,5 mm ko\u0303rvaklapiva\u0308ljud juhtudeks, kus ko\u0303larite kasutamine pole mo\u0303istlik."}, {"text_idx": "#000010", "text": "Nagu na\u0308ha, puudub sel versioonil ka alumiiniumist raam, mis vanemal vennal olemas oli. See tekitab ka\u0308es tunde, et on eelmise aasta versioonist tu\u0308kkmaad o\u0303hem. Tegelikult on neil paksuse vahe natuke alla kahe millimeetri."}, {"text_idx": "#000011", "text": "Alumisel ku\u0308ljel on standardne microUSB pesa ning teine pool ko\u0303laritekomplektist. Rohkem erinevaid sisendeid-va\u0308ljundeid ning nuppe Nexus 7 juures ei olegi."}, {"text_idx": "#000012", "text": "Mainin siin kohe ka a\u0308ra, et Nexus 7 2013 on SlimPort USB toega, mis vo\u0303imaldab samast microUSB pesast teha videova\u0308ljundi (2012 versioonil videova\u0308ljund puudus), kuid sellest la\u0308hemalt hiljem."}, {"text_idx": "#000013", "text": "Lisan parema vo\u0303rdluse saamiseks ka pildid, kus on uus ja vana Nexus 7 koos kaadris."}, {"text_idx": "#000014", "text": "Nexus seadmed on omamoodi proovikiviks riistvaratootjatele. Just selles osas, et kui palju saab u\u0308hte seadmesse suruda jo\u0303udlust ning lisafunktsioone, samal ajal hinda mitte ko\u0303rgeks ajades. Ta\u0308na luubi all olev tahvelarvuti ei ole selles osas erand \u2013 279\u20ac hinna juures ei ole tegu sa\u0308a\u0308stuseadmega, vaid va\u0308ga vo\u0303imeka tahvelarvutiga."}, {"text_idx": "#000015", "text": "Vaatame tehnilisi andmeid la\u0308hemalt vo\u0303rreldes Nexus 7 2012 versiooniga."}, {"text_idx": "#000016", "text": "Tehnilisi andmeid vaadates ja\u0308a\u0308b kohe silma, et ekraan on saanud suure muudatuse osaliseks. Kui varasemalt taheti vo\u0303rrelda Nexus 7\u2019et va\u0308gisi viimase po\u0303lvkonna iPad\u2019i ekraaniga, siis nu\u0308u\u0308d vo\u0303ib su\u0308damerahuga o\u0308elda: bring it on! Va\u0308ikesel 7-tollisel ekraanil annab 1920 \u00d7 1200 pikslit punktitihenduseks 32 3ppi, mis on tu\u0308kkmaad rohkem kui iPad 4\u2018l (264 ppi) ning u\u0308letab ma\u0308eko\u0303rguselt esimese po\u0303lvkonna Nexus 7 tahvelarvutit (216 ppi). Tekstide lugemine, veebi sirvimine vo\u0303i piltide vaatamine on viimasel Nexusel lausa nauding."}, {"text_idx": "#000017", "text": "Ekraan kasutab IPS tehnoloogiat, mis annab u\u0308lihea vaatenurga ning va\u0308rviedastuse. Lisaks on sel mudelil kasutatud ka va\u0308rvide kalibreerimist \u2013 esmaselt ekraanipaneeli tootes ning teine ring tehakse Asuse tehases, kui seadet kokku pannakse. Ta\u0308nu sellele on va\u0308rvide taasesitus ta\u0308pne ning loomutruu. Va\u0308rvide ta\u0308psuse ja kontrastsuse osas ei ole Android seadmete hulgas sellele pisikesele to\u0308o\u0308loomale vastast. Apple iPad 4\u2019le ja\u0308a\u0308b ku\u0308ll alla, kuid mitte-retina ekraaniga iPad mini\u2019le na\u0308itab koha ka\u0308tte."}, {"text_idx": "#000018", "text": "Mis puudutab ekraani eredust, siis oh u\u0308llatust, ka tugeva pa\u0308ikese ka\u0308es selle seadmega niisama naljalt probleeme ei teki. Internetiavarustes numbreid taga ajades ja\u0308i silma, et keskeltla\u0308bi mo\u0303o\u0303detakse maksimaalseks ereduseks antud seadmel valge pealt kuskil 580 nitti (Galaxy Tab 3 8.0 \u2013 415 nitti, iPad 4 407 nitti). Eelmisel po\u0303lvkonnal oli see number 312. Ta\u0308pselt niipalju on ekraan parem."}, {"text_idx": "#000019", "text": "nVidia va\u0308ljavahetamine Qualcomm toodetava kiibistiku vastu tuli suure u\u0308lltausena. Paljud ootasid Nexus 7\u2019t Tegra4 platvormiga, kuid siin tuleb siiski arvestada ka sellega, et Asus u\u0308ritab seadme hinna vo\u0303imalikult madalal hoida. Mitte, et sest midagi halba oleks. Snapdragon S4 Pro vo\u0303ib ku\u0308ll vanake olla, kuid see neljatuumaline Krait 300 protsessor on ka 2013 aasta lo\u0303pus va\u0308ga vo\u0303imekas. Lisades sellele Adreno 320 graafikaprotsessori, saame kokku platvormi, mis niisama naljalt ha\u0308tta ei ja\u0308a\u0308. FullHD filmide vaatamine toimub probleemideta, uusimad ma\u0308ngud jooksevad sujuvalt ilma to\u0303rgeteta. Teiste Android seadmetega vo\u0303rreldes na\u0308itab Nexus 7 erinevates graafikatestides vabalt koha ka\u0308tte, kuid protsessori jo\u0303udlustestis ja\u0308a\u0308b natuke alla. Samas tuleb ka arvestada luubi all oleva seadme soodsat hinda. Kui vo\u0303tta siia ko\u0303rvale samas hinnaklassis olevate seadmete jo\u0303udluse, siis 2013. aasta Nexus 7 la\u0308heb pika puuga eest a\u0308ra."}, {"text_idx": "#000020", "text": "Pannes vo\u0303rdlustesti numbritesse \u2013 eelmise Nexus 7\u2019ega sain AnTuTu testitarkvaraga tulemiks ~12000 punkti. Uuel Nexusel tuleb punktisummaks ~19000-20000, mis on tu\u0308kkmaad va\u0308hem kui mo\u0303nel tippseadmel, kuid ja\u0308tkuvalt tuleb arvestada ka hinnavahet."}, {"text_idx": "#000021", "text": "U\u0308henduste ja vo\u0303rkude ma\u0308tta otsast vaadates on ko\u0303ik loogiline \u2013 WiFi u\u0308hendus on kahesageduslik (b/g standard 2,4GHz peal ning a ja n toetavad 5GHz sagedust), Bluetooth 4.0 ning mobiilne internet toetab ka 4G LTE u\u0308hendust (vastaval LTE versioonil seadmest). Eelmise po\u0303lvkonna Nexus 7\u2019e mobiilse internetiga versioon toetas ainult 3G andmeside, seega edasiminek on korralik. Kahjuks ei ole kasutusel ku\u0308ll kiiret ac standardit, kuid iseenesest on see arusaadav \u2013 seadme hind tuleb kuidagi madal hoida."}, {"text_idx": "#000022", "text": "Kui 2012. aasta Nexusele heideti ette videova\u0308ljundi puudumist, siis Asus on kasutajate muret kuulda vo\u0303tnud. Selle aasta versioonil on neid vo\u0303imalusi lisatud lausa kaks. Esimene neist on SlimPort tugi, mis vo\u0303imaldab vastava kaabliga/adapteriga saada microUSB pesast HDMI (DisplayPort) sisendi jaoks signaali. See on natuke paindlikum, kui MHL va\u0308ljund mida paljud teised tootjad kasutavad. Nimelt ei no\u0303ua SlimPort vastuvo\u0303tja seadmel spetsiaalse standardi tuge, samal ajal MHL vajab vastavat MHL HDMI sisendit (mida paljudel seadmetel lihtsalt pole)."}, {"text_idx": "#000023", "text": "Teine nn \u201cvideova\u0308ljund\u201d on Miracast juhtmevaba ekraani toe lisamine. See vo\u0303imaldab sobivatesse teleritesse WiFi Direct u\u0308hendusega edastada nii heli kui pildi. Testisin seda oma koduse Sony nutiteleriga (Sony KDL-32W650) \u2013 paar liigutust mo\u0303lemas seadmes ning 720p signaaliga pilt kanti telerisse. Angry Birds\u2019i ma\u0308ngimine suurel 32\u2032\u2032 ekraanil oli ikkagi kogemus omaette."}, {"text_idx": "#000024", "text": "Aku mahutavus ning vastupidavus on antud seadmel langenud, kuid tootjapoolne 9 tundi kasutusaega va\u0308lja pigistada ei ole u\u0308ldse probleem. Internetis ka\u0308ies, muusikat kuulates jne veab vabalt ka mitu pa\u0308eva u\u0308he laadimisega. Filme vaadates alles o\u0303nnestus aku kiirelt tu\u0308hjaks imeda, kuid ka intensiivse kasutusega see alla kolme poole tunni ei langenud, mis on ku\u0308llalt arvestatav tulem. Ta\u0308nu Qualcomm\u2019iga u\u0308hte paati hu\u0308ppamisele on lisandunud ka Qi juhtmevaba laadimise vo\u0303imalus. See ei ole ku\u0308ll ko\u0303ige kiirem metoodika aku laadimiseks (suhteliselt sama kiire, kui la\u0308bi arvuti laadida), kuid siis ei pea eraldi juhtmetega ma\u0308ssama. Piisab ainult o\u0308o\u0308kapil laadimisalusele panekust ning hommikuks on aku ta\u0308is."}, {"text_idx": "#000025", "text": "Tulles nu\u0308u\u0308d seadme ma\u0308lu juurde. Nexus 7 on saadaval kolmes variandis: 8, 16 ning 32GB sisema\u0308luga. Maarjamaale vo\u0303ib oodata lisaks 16GB variandile ka 32GB versiooni (ning sellest veel 4G varianti). Na\u0308idatud numbrid on ma\u0308lu kogumaht, millest tuleb operatsioonisu\u0308steemi alla minev maht maha arvutada. 16GB variandil on seeto\u0303ttu kasutatav kuskil 12GB ning 32GB variandil vo\u0303ib arvestada kuskil 26 gigabaidiga kasutaja andmete jaoks. Kuna ma\u0308lukaardi lisamine ei ole vo\u0303imalik, siis tuleb panustada pigem pilveteenuste peale andmete talletuseks."}, {"text_idx": "#000026", "text": "Po\u0303himo\u0303tteliselt vo\u0303iks tarkvara poole maha kopeerida su\u0308damerahuga eelmise po\u0303lvkonna Nexus 7 u\u0308levaate juurest. Seda just seepa\u0308rast, et Google Nexus seadmed tulevad nn \u201cpuhta\u201d Androidiga. Nendele ei ole peale laetud kirevat kasutajaliidest ega muudetud kasutajaliidest \u2013 ko\u0303ik on ta\u0308pselt nii, nagu u\u0308ks Android seade olema peaks."}, {"text_idx": "#000027", "text": "Tehasest va\u0308lja tulles on operatsioonisu\u0308steemi versiooniks Android 4.3 Jelly Bean, kuid selle aasta numbri sees vo\u0303ib juba oodata Android 4.4 KitKat uuendust. U\u0308leu\u0308ldiselt ongi Nexus seadmed esimesed, kes uue operatsioonisu\u0308steemi versiooni uuenduse saavad."}, {"text_idx": "#000028", "text": "Tarkvara sektsioonis mainin ka selle a\u0308ra, et Android 4.3 parandab tublisti pu\u0308sima\u0308lu jo\u0303udlust pikemas perspektiivis. Ta\u0308nu lisatud fstrim ka\u0308sule optimeeritakse ma\u0308lule kirjutamist ning ka lugemist, misto\u0303ttu seade pu\u0308sib kiire ja sa\u0308rtsakas. Sellest la\u0308hemalt vo\u0303ite lugeda juba Photopointi ajaveebis vastavast artiklist."}, {"text_idx": "#000029", "text": "Nexus 7 2013 on seade, mis pani endasse armuma esimesel ka\u0308ttevo\u0303tmisel. Mugav korpus, ka\u0308es tundub suurepa\u0308rane ning kordagi ei tekkinud tunnet, et tegu on siiski vo\u0303rdlemisi soodsa seadmega. Ta\u0308psete va\u0308rvidega terav ekraan, kvaliteetne korpus ning kiire riistvara, mida selle juures mitte tahta."}, {"text_idx": "#000030", "text": "Loomulikult saab norida sellepa\u0308rast, et seadmel puudub spetsiaalne HDMI va\u0308ljund ning tuleb kasutada SlimPort adapterit ning ma\u0308lukaardi pesa puudub. Samamoodi ei ole kaamerasilm teab mis terav. Aga noh, kes siis ikka tahvelarvutiga pildistama la\u0308heb. Ha\u0308dapa\u0308rased kaadrid saab a\u0308ra teha ning sellest iseenesest piisab (va\u0308hemalt minu jaoks)."}, {"text_idx": "#000031", "text": "Vo\u0303rreldes teiste samas hinnaklassis olevate seadmetega, on Nexus 7 parim valik kvaliteedi, kasutusmugavuse ning jo\u0303udluse osas. Samsung Galaxy Tab\u2019ide kolmas po\u0303lvkond ja\u0308a\u0308b pika puuga maha ning natuke soodsamate Asus MeMoPad HD vo\u0303i FonePad tahvlitega parem ei hakkagi vo\u0303rdlema."}, {"text_idx": "#000032", "text": "Kui sa mo\u0303tled vana Nexuse va\u0308ljavahetamist uue vastu, siis tekib paratamatult ku\u0308simus: kas see on o\u0303igustatud? U\u0308ldjuhul olen ma arvamusel, et kui vana veel to\u0308o\u0308tab, siis ei ole mo\u0303tet kohe uuema ja kangema ja\u0308rgi joosta. See loogika ei kehti siin \u2013 niivo\u0303rd palju parem ning ta\u0308psem ekraan peaks ko\u0303ik kohe paika panema, muu on lihtsalt lisaboonuseks."}, {"text_idx": "#000033", "text": "Lo\u0303ppkokkuvo\u0303ttes on Asus\u2019e toodetud Google Nexus 7 2013 u\u0308ks parimaid 7-tolliseid tahvelarvuteid, mis saadaval. Kui sa ei ole otsustanud, mida valida, siis uus retina ekraaniga iPad mini oma tu\u0308kkmaad suurema hinnaga vo\u0303ib huvi pakkuda. Vaadates ainult Android tahvleid, siis pole mo\u0303tet enam kaugemale vaadata, sest Nexusest parema hinna ja jo\u0303udluse suhtega seadet on vo\u0303imatu leida."}, {"text_idx": "#000037", "text": "Digitest kirjutab fotokaameratest ja statiividest, tahvelarvutitest ja nutitelefonidest, teleritest ja MP3-ma\u0308ngijatest... Ilusad pildid ja asjalik tekst toovad siia tehnikahuvilisi ja neid, keda just konkreetne toode huvitab.\nKui soovid, et Digitest kirjutaks ka sinu toodetest, siis vo\u0303ta u\u0308hendust - info@digitest.ee"}]